คือหนูเป็นเม็ดตรงอวัยเพศค่ะแล้วมันเจ็บมากคล้ายๆสิวแต่ไม่มีหัวแล้วมันก็เลือดไหลด้วยค่ะอยากทราบว่ามันเป็นอะไรร้ายแรงหรือป่าวคะ
สวัสดีค่ะ อาการมีเม็ดตรงอวัยวะเพศหญิงคล้ายสิว เจ็บ และมีเลือดไหลดังกล่าวมานั้น อาจจะเกิดมาจาก การที่มีการติดเชื้อใดๆที่อวัยวะเพศ เช่นกลุ่มเชื้อแบคทีเรีย เช่นหนองใน แผลริมอ่อน แผลซิฟิลิซ การติดเชื้อไวรัสเช่นเริมหรือหูดหงอนไก่ การติดเชื้อกลุ่มเชื้อราที่เยื่อบุอวัยวะเพศ หรือเป็นการอักเสบหรือติดเชื้อของต่อมสร้างน้ำหล่อลื่นที่ชื่อว่าบาร์โธลิน ซึ่งอาจทำให้เกิดเป็นก้อนฝีหนองขึ้นมาได้ หรืออาจเป็นแค่รูขุมขนอักเสบเป็นตุ่มแดงธรรมดาเบื้องต้นไม่ควรไปบีบหรือแกะเกาบริเวณที่เป็นเด็ดขาดเพื่อลดโอกาสการติดเชื้อแบคทีเรียซ้ำซ้อนขึ้นมาอีก ควรใช้ผ้าสะอาดซับสารคัดหลั่งถ้ามีเบาๆ ใช้น้ำเปล่าสะอาดล้างเบาๆแค่ภายนอก ไม่ถูล้าง งดการมีเพศสัมพันธ์ไปก่อนควรไปพบแพทย์หากตุ่มดังกล่าวโตเร็ว เจ็บปวดเยอะ ไม่ยุบลงเอง ร่วมกับทำให้เจ็บจนขัดขวางการใช้ชีวิตประจำวัน มีปัสสาวะแสบขัดหรือเป็นหนองร่วมด้วย